kardosdrur/scandi-wiki huggingface dataset:
Vilhelm (biskop i Roskilde)

Vilhelm, (død 8. maj 1073 el. 10. maj 1074) var biskop af Roskilde. Han var oprindelig kannik hos ærkebiskop Adalbert af Hamborg-Bremen og blev af ham indviet til biskop i Roskilde i 1060.

Mellem Vilhelm og kong Svend Estridsen udviklede der sig ifølge Saxo et venskab, der af samme grund er blevet berømt i Danmarkshistorien, og fra Estrid modtog Roskilde Domkirke en meget stor jordegodsgave, der stadfæstedes af Svend. Venskabet kan skyldes, at Vilhelm støttede kongen i dennes forsøg på at løsrive Norden fra ærkestiftet Hamborg-Bremen.

I sin bispeby påbegyndte Vilhelm en anselig stenkirke, der skulle afløse Harald Blåtands trækirke; men først under hans efterfølger Svend Nordmand blev den færdig. Den roskildske overlevering mindedes Vilhelm som en fremragende og myndig kirkehøvding: Stærk og kjæk, heftig af sind, ved sin legemlige og åndelige Kraft i stand til at kue de mægtige og skånselsløs, når han blev vred, som det hedder i den gamle krønike.

Senere opstod den fortælling, at Vilhelm engang standsede kong Svend ved indgangen til kirken og tvang ham til ydmygende bod, fordi han havde ladet nogle mænd dræbe i selve helligdommen, og at venskabet mellem dem ikke des mindre var så inderligt, at Vilhelm ved budskabet om Svends død lod grave en grav til sig ved siden af graven til kongens lig, hvorpå han drog sørgetoget i møde og døde, da det nærmede sig.

Dette romantiske sagn er dog uforeneligt med de historiske kendsgerninger. Vilhelm døde nemlig ifølge Roskilde gavebog 8. maj 1073 (og iflg. andre kirkebogsopl. 10. maj 1074), altså før kong Svend, der også vides at have indsat hans efterfølger Svend Nordmand, og såvel fortællingens sene opkomst som kirkens daværende afhængighed af kongemagten gør Svend Estridsens ydmygelse ved kirkedøren meget usandsynlig; snarere har man her kun en genspejling af den gamle beretning om kejser Theodosius kirkebod for biskop Ambrosius af Milano.

Kilder 

  – angiver nedenstående kilder:
 Jacob Langebek (udg.): Scriptores rerum Danicarum I, 378; VII, 155.
 Saxo ed. Müller.
 Historisk Tidsskrift 6. R. III. 602 ff.

Referencer 

Biskopper over Roskilde Stift
Danskere i 1000-tallet
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Danske helgener
Skørhat-ordenen

Skørhatte er orden af de svampe der kaldes lamelsvampe, dvs. hvor frugtlegemet er en paddehat med lameller på undersiden. Skørhatte kendes ved at kødet oftest er meget skørt, nærmest gæragtigt, så svampen let går i stykker når den plukkes. Indeholder en række spisesvampe, men også giftige.

 Albatrellaceae
 Amylostereaceae
 Auriscalpiaceae
 Bondarzewiaceae (med bl.a. Rodfordærver)
 Echinodontiaceae
 Hericiaceae
 Hybogasteraceae
 Lachnocladiaceae
 Peniophoraceae
 Skørhat-familien (Russulaceae)
 Stephanosporaceae
 Stereaceae

Slægter med usikker placering
 Haloaleurodiscus
 Pileodon
 Scopulodontia

Noter

 
Svampeordener
Things We Lost in the Fire

Things We Lost in the Fire er en amerikansk dramafilm fra 2007 instrueret af Susanne Bier og produceret af Sam Mendes. Filmen har Halle Berry, Benicio del Toro og David Duchovny i hovedrollerne.

Medvirkende 
 Halle Berry: Audrey Burke
 Benicio del Toro: Jerry Sunborne
 David Duchovny: Brian Burke
 Alexis Llewellyn: Harper Burke
 Micah Berry: Dory Burke
 John Carroll Lynch: Howard Glassman
 Alison Lohman: Kelly
 Robin Weigert: Brenda
 Omar Benson Miller: Neal

Eksterne henvisninger 
 

Amerikanske film fra 2007
Dramafilm fra USA
Film instrueret af Susanne Bier
Dramafilm fra Storbritannien
Dramafilm fra Canada
Britiske film fra 2007
Charles Bronson

Charles Bronson, egentlig Charles Dennis Buchinsky, (født 3. november 1921 i Ehrenfeld, Pennsylvania, død 30. august 2003 i Los Angeles, Californien) var en amerikansk filmskuespiller.

Han filmdebuterede i 1951, og spillede titelrollen i Roger Cormans Machine-Gun Kelly (1958) og siden hårde karakterroller i storproduktioner som The Magnificent Seven (Syv mænd sejrer, 1960), Kid Galahad (1962), The Great Escape (Den store flugt, 1963) og The Dirty Dozen (Det beskidte dusin, 1967). I slutningen af 1960'erne var han en fåmælt, forhærdet helt i italienske og franske actionfilm, en karrierevej han derefter fulgte med stor succes hjemme i USA, bl.a. i En mand ser rødt-filmene (1974-94). I hele 15 film spillede han mod sin hustru Jill Ireland (1936-90).

Han har fået en stjerne på Hollywood Walk of Fame.

Eksterne henvisninger 

 
 

Hollywood Walk of Fame
Skuespillere fra Pennsylvania
Parasaurolophus

Parasaurolophus var en planteædende dinosaurus, der levede i den sene kridttid, omkring 76-73 millioner år siden.

Eksterne henvisninger 

Dinosaurer
Kapitalomkostninger

Kapitalomkostninger betegner i driftsøkonomien omkostningen til forrentning og afskrivning af den bundne kapital.

Erhvervsøkonomi
Kapacitetsomkostninger

Kapacitetsomkostninger er et virksomhedsøkonomisk begreb. Kapacitetsomkostninger er i modsætning til variable omkostninger ikke direkte bestemt af afsætningens størrelse og sammensætning. 

Kapacitetsomkostninger, der også kaldes faste omkostninger, afholdes med henblik på at etablere og fastholde nogle rammer indenfor hvilke virksomheden kan fungere. Af typiske kapacitetsomkostninger kan nævnes husleje, funktionærløn og afskrivninger. Disse rammer vil normalt ændre sig over tid – i takt med at virksomhedens størrelse ændrer sig. 

Kapacitetsomkostningerne kan opdeles i kontante kapacitetsomkostninger, der er løbende faste omkostninger, og beregnede kapacitetsomkostninger, der er værditabet ved at bruge aktiver, dvs. afskrivninger.

Erhvervsøkonomi
Coco Chanel & Igor Stravinsky

Coco Chanel & Igor Stravinsky er en fransk film fra 2009 instrueret af Jan Kounen og med Anna Mouglalis og Mads Mikkelsen i titelrollerne som modedesigneren Coco Chanel og komponisten Igor Stravinsky.

Medvirkende 
 Mads Mikkelsen som Igor Stravinsky
 Anna Mouglalis som Coco Chanel
 Yelena Morozova som Catherine Stravinsky
 Natacha Lindinger som Misia Sert
 Grigori Manoukov som Sergei Diaghilev
 Rasha Bukvic som storfyrste Dmitri Pavlovich af Rusland
 Erick Demarestz som doktoren
 Nicolas Vaude som Ernest Beaux
 Anatole Taubman som Boy Capel
 Maxime Danielou som Theodore
 Sophie Hasson som Ludmila
 Nikita Ponomarenko som Soulima
 Clara Guelblum som Milene
 Olivier Claverie som Joseph
 Catherine Davenier som Marie
 Marek Kossakowski som Vaslav Nijinsky
 Jérôme Pillement som Pierre Monteux
 David Tomaszewski som ledende violinist
 Marek Tomaszewski som pianist
 Anton Yakovlev som Piotr
 Irina Vavilova som guvernanten
 Julie Farenc Deramond som salgspigen Julie
 Michel Ruhl som baronen

Eksterne henvisninger 
 

Franske film fra 2009
Film baseret på virkelige begivenheder
Dramafilm fra Frankrig
Min bedste vens bryllup

Min bedste vens bryllup (eng: My Best Friend's Wedding) er en amerikansk komediefilm fra 1997 instrueret af P. J. Hogan og med Julia Roberts, Cameron Diaz og Dermot Mulroney i hovedrollerne. Filmen var nomineret til flere priser, bl.a. en Golden Globe Award for bedste musical eller komedie og to Golden Globe-nomineringer til Rupert Everett og Julia Roberts for deres præstationer. Everett var desuden nomineret til en BAFTA Award for bedste mandlige birolle.

Medvirkende 
 Julia Roberts
 Dermot Mulroney
 Cameron Diaz
 Rupert Everett
 Philip Bosco

Eksterne henvisninger 
 

Amerikanske film fra 1997
Komediefilm fra USA
Rupert Everett

Rupert James Hector Everett (født 29. maj 1959) er en engelsk skuespiller og sanger. Everett har været nomineret til to Golden Globe Awards og to BAFTA Awards.

Udvalgt filmografi 
 Den gale kong George (1994)
 Min bedste vens bryllup (1997)
 Shakespeare in Love (1998)
 An Ideal Husband (1999)
 Inspector Gadget (1999)
 The Next Best Thing (2000)
 Shrek 2 (2004)
 Narnia: Løven, heksen og garderobeskabet (2005)
 Stardust (2007)
 Shrek den Tredje (2007)

Eksterne henvisninger 

 

Skuespillere fra England
Arnold (biskop i Roskilde)

Arnold (død 24. maj 1124) var biskop i Roskilde Domkirke.

Han formodes at været kommet fra England, og var i nogen tid huskapellan hos kong Knud den Hellige og blev, da biskop Svend Nordmand af Roskilde under en pilgrimsrejse til Det hellige Land var død på øen Rhodos omkring 1088, indsat til dennes efterfølger. Arnold der skildres som en
godtroende og i sin embedsførelse noget efterladende mand, forestod derefter Roskilde Stift i 35 år. Der er næsten intet optegnet fra denne lange embedstid, kun en beretning om nogle uroligheder, som Peder Bodilsen, en af landets stormænd, vakte i stiftet for at få præsterne til at overholde cølibatsbestemmelsen. Det skete i Arnolds sidste leveår (1123), han var gammel og syg, og de sjællandske præster, der måtte undvære deres biskops beskyttelse, led megen overlast. Arnold oplevede ikke udgangen af disse uroligheder, han døde 24. maj
1124, om det var i landflygtighed, som en gammel beretning siger, er dog tvivlsomt.

Eksterne kilder og henvisninger 
 Tekst efter C. Weeke i Dansk Biografisk Leksikon på Projekt Runeberg

Biskopper over Roskilde Stift
Danskere i 1100-tallet
Personer i Dansk Biografisk Leksikon
Skandinaver fra middelalderen
Førreformatoriske katolske biskopper fra Danmark
Sheng

En sheng er et musikinstrument og er kendt som det første tungeinstrument. Man kender ikke Shengens alder, men den blev nævnt i kinesiske skrifter fra 3000 f.Kr. og man kan se den på billeder fra 1200 f.kr. Ifølge en kinesisk myte blev shengen opfundet af den første kvindelige kinesiske forfader Nüwa.

Kilder 

Musikinstrumenter
Peder (biskop i Roskilde)

Peder, (død 4. juni 1134), biskop i Roskilde Domkirke; han blev af nogle, uvist med hvilken hjemmel, kaldt Peder Adolfsen, og havde været kannik i
Lund og kapellan hos Magnus den Stærke, søn af Kong Niels, før han 1124
blev biskop i Roskilde. Året forud var der af den sjællandske
stormand Peder Bodilsen blevet rejst en forfølgelse mod
stiftets gifte præster. Den daværende biskop Arnold var
gammel og svagelig og havde ikke kunnet tage sig af præsternes sag.
Dette tilfaldt nu Peder, som ikke alene fik forfølgelsen standset, men
endog skal have sat igennem, at præster i hans stift fremtidig
kun kunde søges og dømmes ved gejstlig ret. I den borgerkrig,
som fulgte på mordet på Knud Lavard i Haraldsted Skov, havde Peder helst med
andre bisper sluttet sig til kong Niels, men frygten for Erik Emune
bandt ham en tid til denne, og det var måske først, da Erik
efter nederlaget ved Værebro (o. 1133) flygtede ud af landet, at
Peder åbenlyst tog parti for Niels. På hans side deltog han da i
Slaget ved Fodevig og faldt der den 4. juni 1134). Roskildekrøniken
roser ham som en lærd mand, som den mest veltalende
og den, der havde mest karakter blandt de dalevende bisper, men
føjer dog til, at han mere søgte sit eget og, hvad kejserens var,
end hvad Guds var.

Eksterne kilder og henvisninger 
 Tekst efter C. Weeke i Dansk Biografisk Leksikon på Projekt Runeberg – angiver nedenstående kilder:
 Peter Frederik Suhm Historie af Danmark V, 256 o. fl. St.
 A. D. Jørgensen: Den nordiske Kirkes Grundlæggelse. p. 892 f.

Danskere i 1100-tallet
Biskopper over Roskilde Stift
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Selvmord (flertydig)

Selvmord har flere betydninger:

 Selvmord – det at begå selvmord
 Selvmord (gruppe) – en dansk rapgruppe
 Selvmord (album) – album med rapgruppen Selvmord
Selvmord (gruppe)

Selvmord var en dansk rapgruppe bestående af Liam O'Connor (L.O.C.), Jonas Vestergaard (producer og komponist) og Suspekt, som består af medlemmerne Rune Rask, Emil Simonsen (Orgi-E) og Andreas Bai Duelund (Bai-D). Gruppens hidtidigt største hit er sangen Råbe under Vand, som omhandler et fejlende forhold.

Gruppen blev præsenteret den 26. september 2009 klokken 00.00. Deres første album ved navn Selvmord blev udgivet den 16. november 2009, men blev også solgt til releasekoncerterne holdt den 12. November i Imperial biograf. Albummet kan fås både som cd, vinyl og download.

Selvmord beskrev sig selv i et interview i Urban bragt den 12. november 2009 som mere seriøse end det de tidligere har lavet hver for sig. Det vises også i teksterne, hvor der bandes langt mindre end der blev gjort i tidligere Suspekt og L.O.C sange. De mener at Selvmords sange kan bruges som en uddybning af sange som Sut den op fra slap og Undskyld. Målet med Selvmord har også været at lave et mere akustisk album end førhen, hvorfor der også bliver spillet på akustisk guitar, og var et gammelt klaver med til releasekoncert i Imperial i København.

Gruppen gik i opløsning i 2011, da L.O.C. begyndte arbejdet på sangen "Fuldt Hus" sammen med USO og Arpe.

Diskografi

Album 
 Selvmord – 2009

Singler 
 "Råbe under Vand" – 2009
 "Ok" – 2010

Eksterne henvisninger 
 GAFFA.dk: L.O.C. og Suspekt danner ny gruppe 
 Gruppens officelle hjemmeside
 

 
Hiphopgrupper fra Danmark
Musikgrupper fra 2009
Musikgrupper opløst i 2011
Sven Türck

Sven Türck (18. oktober 1897 i København – 5. januar 1954 sammesteds) var en dansk fotograf, der havde et alsidigt repertoire, og som primært virkede i 1930'erne og 1940'erne. Han foretog mere end 70.000 optagelser af dagligliv, nationale symboler, begivenheder, forretninger og personer, hvoraf næsten alle befinder sig på Det Kgl. Bibliotek. Türcks billeder af mellemkrigstidens Danmark er stadig efterspurgte som illustrationer i aktuelle publikationer med historisk indhold og har en central betydning som kultur- og mentalitetshistorisk arkivalie. Türck er dokumentaristen, der er med, når børnene hinker i gården, eller sneen fyger blandt julehandlende på Strøget. Han fanger sollyset og søndagsstemningen under trækronerne i Dyrehaven, og han optager et utal af billeder af historiske bygninger, moderne arkitektur, havne, broer osv. Han vælger sine motiver med omhu og med det sigte at fastholde det smukke, det glade og frie. 1930'ernes krise, massearbejdsløshed og sociale nød finder vi ikke i Türcks univers.

1940-1942 blev Bror Bernild uddannet som fotograf hos Sven Türck.

I 1945 udgav Türck bogen Jeg var dus med Aanderne, som gennem fotografier viste bevægelse af møbler uden påviselig årsag, og som blev opfattet som et forsvar for psykokinese.

Eksterne henvisninger 
 

  Link til mere end 4.000 af Sven Türcks fotografier digitalt

Noter 

Fotografer fra Danmark
Danskere i 1900-tallet
Personer fra København
Yves Klein

Yves Klein (født 28. april 1928 i Nice, død 6. juni 1962 i Paris) var en fransk kunstmaler, billedkunstner og performanceartist. Klein var en vigtig skikkelse i ny-dadaismen i efterkrigstidens Europa.

Klein var søn af to malere og begyndte selv at male mens han studerede. Han rejste meget og bosatte sig i 1955 i Paris, hvor han også havde sin første udstilling i Club des Solitaires. I 1956 blev hans monokrome malerier vist på flere gallerier i Paris. 

Mange af hans tidligere værker var monokrome. I slutningen af 1950'erne var hans monokrome værker næsten udelukkende i den dybe blå farve, som han efterfølgende tog patent på; International Klein Blue. Farven blev dog aldrig sat i kommerciel produktion. Udover de traditionelle malerier lavede han også flere værker, hvor kvindelige modeller dækket i blå måling blev trukket over eller på lærredet. Disse værker kaldte han Anthropometry.

Han døde af et hjerteinfarkt i 1962.

Eksterne henvisninger 

Malere fra Frankrig
Johannes Hauerslev

Johannes Hauerslev (5. maj 1860 i Aalborg – 21. oktober 1921) var en produktiv dansk fotograf, der var alsidig og arbejdede inden for flere genrer, særligt interiør- og arkitekturfotografi. Mange af hans københavnerbilleder et optaget umiddelbart inden en forestående nedrivning og dokumenterer dermed nu forsvundne steder og huse. Hauerslev arbejdede primært i hovedstaden og havde atelier på adressen Fælledvej 9 i København i perioden 1887-1918.

Hans arbejder blev belønnet med medalje på Industri-, sløjd- og kunstudstillingen i Malmø 1896.

Eksterne henvisninger 
 

Fotografer fra Danmark
Danskere i 1800-tallet
Danskere i 1900-tallet
Personer fra Aalborg
Personer i Kraks Blå Bog (afdøde)
Når lysene tændes i Parken

"Når lysene tændes i Parken" (oprindelig titel "Stjerneskud") er en sang af den danske gruppe The Savage Rose. Sangen, der er en popsang, er skrevet af Thomas Koppel til Dansk Boldspil Unions 100 års jubilæum i 1989. Den originale titel er næsten glemt, og sangen lanceres nu under sit alternative navn. 

DR-programmet "Den gode, den onde og den virkli' sjove", lavede en satirisk version af sangen, der blev sunget af Kirsten Lehfeldt i forbindelse med Horst Wohlers blev præsenteret som dansk træner af DBU i 1990.  

Popsange
Sange fra Danmark
Sange fra 1989
Torre Mayor

Torre Mayor er en skyskraber i Mexico City, Mexico. Den er med sine 225 meter (bortset fra antennen på taget) Mexicos 3. højeste bygning. Den blev færdig i 2003 og er på 55 etager, har en kælder i 4 plan, 29 elevatorer og et samlet kontorareal på 84 135 m². Bygningen regnes som en af de sikreste i verden og kan klare jordskælv på op til 9.0 på Richterskalaen.

Referencer

Eksterne henvisninger 

Bygninger, konstruktioner og anlæg i Mexico
Skyskrabere
DHHU

DHHU eller Danske Hiphop Udgivelser er en wiki-hjemmeside stiftet af Jakob Hejnfelt Andersen (Jakob Med K) og drevet af hjemmesidens brugere så vidt som Jakob selv. DHHU er danmarks første wikisite dedikeret til danske hiphop udgivelser.
DHHU har nu 1.308 hiphop udgivelser nedskrevet, og flere kommer til som dagene går.

Eksterne henvisninger 
 DHHU

Wikier
Musik fra Danmark
Slørhat-ordenen

Slørhatte er orden af de svampe der kaldes lamelsvampe, dvs. hvor frugtlegemet er en paddehat med lameller på undersiden. 

 Slørhat-familien (Cortinariaceae)

Svampeordener
Myrmidoner

Myrmidoner er i de homeriske digte en græsk folkestamme med bosted i det sydlige
Thessalien. Efter sagnet skulle de være udvandret til Thessalien fra Aigina under Peleus’ førelse. I Kampen om Troja deltog også en myrmidonisk afdeling, hvis høvding var Peleus' berømte søn Achilleus. I senere tid gjordes Myrmidon til folkets mytiske stamme-heros (jævnfør Myrmex).

En af myrmidonernes ledere var Eudorus.

Kilder 
 

Græsk mytologi
Frugtbarhedssymbol

Frugtbarhedssymboler er tegn eller objekter brugt i riter eller religion til at symbolisere eller fremhjælpe fertilitet. Ofte associeret med prækristne hedenske frugtbarhedskulter og religioner og ofte i forbindelse med guder som den nordiske Frej eller forskellige frugtbarhedsgudinder som f.eks. Freja eller venus-figurer fra stenalderen – bedst kendt i form af Venus fra Willendorf.

Se også 
 Fallos
 Moder Jord
 Sakral prostitution
 Frugtbarhedsgudinde

Eksterne henvisninger 
 Fertility symbols  

Religiøse symboler
Symbol
Identity (film)

Indentity er en amerikansk psykologisk gyserfilm fra 2003 instrueret af James Mangold og inspireret af Agatha Christie-romanen And Then There Were None. Filmen har bl.a. John Cusack, Ray Liotta og Amanda Peet på rollelisten.

Medvirkende 
 John Cusack
 Ray Liotta
 Amanda Peet
 Alfred Molina
 Clea DuVall
 Rebecca De Mornay
 John Hawkes
 John C. McGinley
 William Lee Scott
 Jake Busey
 Pruitt Taylor Vince
 Leila Kenzle
 Bret Loehr 
 Carmen Argenziano 
 Marshall Bell 
 Matt Letscher 
 Holmes Osborne 
 Frederick Coffin 
 Joe Hart 
 Frank Pugliese
 Terence Bernie 
 Stuart M. Besser

Eksterne henvisninger 
 

Amerikanske film fra 2003
Thrillerfilm fra USA
Film baseret på bøger
Film instrueret af James Mangold
Christopher McDonald

Christopher McDonald (født 15. februar 1955) er en amerikansk skuespiller bedst kendt for sine typiske skurkeroller i film som Happy Gilmore og Superhero Movie.

Filmografi i udvalg

Film 
 Grease 2 (1982)
 Thelma & Louise (1991)
 Iskoldt begær (1993)
 Gnavne gamle mænd (1993)
 Quiz Show (1994)
 Happy Gilmore (1996)
 Flubber (1997)
 SLC Punk! (1998)
 Requiem for a Dream (2000)
 The Perfect Storm (2000)
 The Man Who Wasn't There (2001)
 Spy Kids 2 (2002)
 Broken Flowers (2005)
 American Pie Presents: The Naked Mile (2006)
 The Dukes of Hazzard: The Beginning (2007)
 Fanboys (2009)

Tv 
 Veronica (1997-1999), ni episoder
 The Bronx Is Burning (2007), miniserie
 The Sopranos (2007), en episode
 Stargate Universe (2009), to episoder

Eksterne henvisninger 

 

Skuespillere fra USA
Subordinationisme

Subordinationisme (subordination, lat. underordning) er et oldkirkeligt lærebegreb, en doktrin i kristen teologi som forklarer at Sønnen og Helligånden er underordnet Faderen, hvilket indebærer et hierarkisk syn på Treenigheden. Arius og hans tilhængere anses sædvanligvis for at være subordinationister; de hævder desuden at der fandtes en tid da Kristus ikke fandtes, og at Gud skabte ham ud af intet  (creatio ex nihilo).

Se også
Den arianske strid

Note

Kristologi
Treenigheden
Polterabend for viderekomne

Polterabend For Viderekomne (eng: Bachelor Party) er en amerikansk komediefilm fra 1984 instrueret og skrevet af Neal Israel. Filmen har bl.a Tom Hanks, Tawny Kitaen og Adrian Zmed på rollelisten.

Medvirkende 
 Tom Hanks
 Tawny Kitaen
 Adrian Zmed
 George Grizzard
 Barbara Stuart
 Robert Prescott
 Wendie Jo Sperber
 Michael Dudikoff
 Gary Grossman
 Kenneth Kimmins
 Rosanne Katon
 Deborah Harmon
 Christopher Morley
 Monique Gabrielle
 Angela Aames
 Billy Beck
 Milt Kogan
 Pat Proft
 Tad Horino
 Brett Baxter Clark

Eksterne henvisninger 
 

Amerikanske film fra 1984
Komediefilm fra USA
Man of the Year

Man of the Year er en amerikansk dramakomediefilm fra 2006 instrueret og skrevet af Barry Levinson. Filmen har bl.a. Robin Williams, Laura Linney, Lewis Black og Jeff Goldblum på rollelisten.

Medvirkende 
 Robin Williams
 Christopher Walken
 Laura Linney
 Lewis Black
 Jeff Goldblum
 David Alpay
 Faith Daniels
 Tina Fey
 Amy Poehler
 Chris Matthews
 James Carville
 Rick Roberts
 Karen Hines
 Linda Kash

Eksterne henvisninger 
 

Amerikanske film fra 2006
Dramafilm fra USA
Film instrueret af Barry Levinson
Komediefilm fra USA
Lyngholmskolen

Lyngholmskolen (tidl. Stenvadskolen) er en folkeskole i Furesø Kommune, der som følge af, at Bybækskolen blev slået sammen med Stenvadskolen, åbnede 1. august 2009 som en ny skole.

Som en konsekvens af det ekstra elevtal, er der blevet opført en 3.000 m² tilbygning til Stenvadskolen, der rummer mediatek, lærerværelse, skolefritidsordning FFO Lyngholms afdeling Lærkehuset, værksted og 12 klasseværelser.

Sammenlægningen af de to skoler betød, at Stenvadskolens optageområde blev delt mellem den nye Lyngholmskolen og den eksisterende Stavnsholtskolen.

Eksterne henvisninger 
 Skolens hjemmeside

Kilder 

Folkeskoler
Bygninger, konstruktioner og anlæg i Furesø Kommune
Taking Woodstock

Taking Woodstock er en amerikansk dramakomediefilm fra 2009 instrueret og produceret af Ang Lee.

Medvirkende 
 Demetri Martin
 Imelda Staunton
 Henry Goodman
 Liev Schreiber
 Jonathan Groff
 Emile Hirsch
 Paul Dano
 Jeffrey Dean Morgan
 Eugene Levy
 Mamie Gummer 
 Dan Fogler
 Skylar Astin
 Damian Kulash

Eksterne henvisninger 
 

Amerikanske film fra 2009
Dramafilm fra USA
Film instrueret af Ang Lee
Komediefilm fra USA
Peggy Sue blev gift

Peggy Sue blev gift er en amerikansk dramakomediefilm fra 1986 instrueret af Francis Ford Coppola. Filmen har Kathleen Turner i titelrollen som Peggy Sue. Filmen har flere ukendte skuespillere på rollelisten der senere blev store stjerner; Nicolas Cage, Helen Hunt, Joan Allen, Sofia Coppola og Jim Carrey.

Medvirkende 
 Kathleen Turner
 Nicolas Cage
 Don Murray
 Barbara Harris
 Joan Allen
 Jim Carrey
 Maureen O'Sullivan
 Sofia Coppola
 Kevin J. O'Connor
 Catherine Hicks
 Barry Miller
 Helen Hunt

Eksterne henvisninger 
 

Amerikanske film fra 1986
Komediefilm fra USA
Film instrueret af Francis Ford Coppola
Dramafilm fra USA
Film med tidsrejser
Andelskassen Fyn

Andelskassen Fyn er en bank som blev dannet i 2006 ved en sammenlægning af Kværndrup Andelskasse, Egebjerg Andelskasse og Gislev Andelskasse. Andelskassen er grundlangt 1917.
I 2009 består Andelskassen Fyn af 50 medarbejdere og godt 12.000 kunder, som ejer banken.
Der er 5 afdelinger i hhv. Kværndrup, Stenstrup, Gislev, Ringe og Odense City.

Banker i Danmark
Etableret i 2006